CELEX: 32022D0910
Language: lv
Date: 2022-06-09 00:00:00
Title: Komisijas Īstenošanas lēmums (ES) 2022/910 (2022. gada 9. jūnijs), ar ko Īstenošanas lēmumu (ES) 2019/1326 groza attiecībā uz saskaņotajiem standartiem par zemsprieguma slēdžu, atdalītāju, slodzes atdalītāju un drošinātājslēdžu elektromagnētisko savietojamību un par mobilo tālruņu ārējo elektrobarošanu (Dokuments attiecas uz EEZ)

10.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 157/70
               
            
         KOMISIJAS ĪSTENOŠANAS LĒMUMS (ES) 2022/910
         (2022. gada 9. jūnijs),
         ar ko Īstenošanas lēmumu (ES) 2019/1326 groza attiecībā uz saskaņotajiem standartiem par zemsprieguma slēdžu, atdalītāju, slodzes atdalītāju un drošinātājslēdžu elektromagnētisko savietojamību un par mobilo tālruņu ārējo elektrobarošanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/30/ES (2) 13. pantu tiek prezumēts, ka elektroiekārtas, kas atbilst saskaņotajiem standartiem vai to daļām, atsauces uz kuriem ir publicētas Eiropas Savienības Oficiālajā Vēstnesī, atbilst minētās direktīvas I pielikumā noteiktajām pamatprasībām, kuras minētie standarti vai to daļas aptver.
                  
               
                     (2)
                  
                  
                     Ar Īstenošanas lēmumu C(2016) 7641 (3) Komisija iesniedza prasījumu Eiropas Standartizācijas komitejai (CEN), Eiropas Elektrotehnikas standartizācijas komitejai (Cenelec) un Eiropas Telesakaru standartu institūtam (ETSI) Direktīvas 2014/30/ES īstenošanas vajadzībām izstrādāt un pārskatīt elektromagnētiskās savietojamības saskaņotos standartus.
                  
               
                     (3)
                  
                  
                     Pamatojoties uz Īstenošanas lēmumā C(2016) 7641 izklāstīto pieprasījumu, Cenelec pārskatīja saskaņoto standartu EN IEC 60947-3:2009 un tā grozījumu EN IEC 60947-3:2009/A1:2012 par zemsprieguma slēdžiem, atdalītājiem, slodzes atdalītājiem un drošinātājslēdžiem, atsauces uz kuriem ir publicētas Komisijas paziņojumā (2018/C 246/01) (4).
                  
               
                     (4)
                  
                  
                     Rezultātā tika pieņemts saskaņotais standarts EN IEC 60947-3:2021 par zemsprieguma komutācijas un vadības ierīcēm: slēdžiem, atdalītājiem, slodzes atdalītājiem un drošinātājslēdžiem.
                  
               
                     (5)
                  
                  
                     Komisija kopā ar Cenelec ir novērtējusi, vai saskaņotais standarts EN IEC 60947-3:2021 atbilst Īstenošanas lēmumā C(2016) 7641 izklāstītajam pieprasījumam.
                  
               
                     (6)
                  
                  
                     Saskaņotais standarts EN ISO 60947-3:2021 atbilst tam paredzētajām pamatprasībām, kuras noteiktas Direktīvā 2014/30/ES. Tāpēc ir lietderīgi Eiropas Savienības Oficiālajā Vēstnesī publicēt atsauces uz minēto saskaņoto standartu.
                  
               
                     (7)
                  
                  
                     Atsauces uz saskaņotajiem standartiem, uz kuru pamata prezumē atbilstību Direktīvai 2014/30/ES, ir norādītas sarakstā Komisijas Īstenošanas lēmuma (ES) 2019/1326 (5) I pielikumā. Lai nodrošinātu to, ka atsauces uz Direktīvas 2014/30/ES īstenošanas vajadzībām izstrādātajiem saskaņotajiem standartiem ir iekļautas vienā tiesību aktā, atsauce uz saskaņoto standartu EN IEC 60947-3:2021 būtu jāiekļauj minētajā pielikumā.
                  
               
                     (8)
                  
                  
                     Tāpēc atsauces uz saskaņoto standartu EN IEC 60947-3:2009 un tā grozījumu EN IEC 60947-3:2009/A1:2012 no Eiropas Savienības Oficiālā Vēstneša ir jāatsauc.
                  
               
                     (9)
                  
                  
                     Ar 2021. gada 15. novembra vēstuli ETSI informēja Komisiju, ka saskaņotais standarts EN 61204-3:2000 par zemsprieguma barošanas ierīču ar līdzstrāvas izeju elektromagnētisko savietojamību, atsauce uz kuru ir publicēta paziņojumā (2018/C 246/01), attiecas uz uzlādes ierīcēm, kas ietilpst saskaņotā standarta EN 301 489-34 V1.4.1. darbības jomā. Komisija un ETSI kopīgi secināja, ka saskaņoto standartu EN 61204-3:2000 var izmantot saskaņotā standarta EN 301 489-34 V1.4.1 vietā, jo standartā EN 301 489-34 V1.4.1 noteiktās papildu aizsardzības prasības par uzlādes ierīces aizsardzību no mobilā tālruņa radītajiem laukiem vairs nav nepieciešamas.
                  
               
                     (10)
                  
                  
                     Tāpēc atsauce uz saskaņoto standartu EN 301 489-34 V1.4.1 no Eiropas Savienības Oficiālā Vēstneša ir jāatsauc.
                  
               
                     (11)
                  
                  
                     Direktīvas 2014/30/ES īstenošanas vajadzībām izstrādāto saskaņoto standartu atsauces, kuras no Eiropas Savienības Oficiālā Vēstneša C sērijas tiek atsauktas, uzskaita Īstenošanas lēmuma (ES) 2019/1326 II pielikumā. Tāpēc ir lietderīgi minētajā pielikumā iekļaut atsauces uz saskaņoto standartu EN IEC 60947-3:2009 un tā grozījumu EN IEC 60947-3:2009/A1:2012, kā arī saskaņoto standartu EN 301 489-34 V1.4.1.
                  
               
                     (12)
                  
                  
                     Lai ražotājiem dotu pietiekami daudz laika sagatavoties saskaņotā standarta EN IEC 60947-3:2021 piemērošanai, atsauču uz saskaņoto standartu EN IEC 60947-3:2009 un tā grozījumu EN IEC 60947-3:2009/A1:2012 atsaukšana ir jāatliek.
                  
               
                     (13)
                  
                  
                     Lai ražotājiem dotu pietiekami daudz laika sagatavoties saskaņotā standarta EN 61204-3:2000 piemērošanai saskaņotā standarta EN 301 489-34 V1.4.1 vietā, atsauces uz minēto saskaņoto standartu atsaukšana ir jāatliek.
                  
               
                     (14)
                  
                  
                     Tāpēc Īstenošanas lēmums (ES) 2019/1326 būtu attiecīgi jāgroza.
                  
               
                     (15)
                  
                  
                     Atbilstība kādam saskaņotajam standartam ļauj prezumēt atbilstību attiecīgajām Savienības saskaņošanas tiesību aktu pamatprasībām no dienas, kad atsauce uz šādu standartu ir publicēta Eiropas Savienības Oficiālajā Vēstnesī. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/1326 I pielikumu groza saskaņā ar šā lēmuma I pielikumu.
         
         
            2. pants
            Īstenošanas lēmuma (ES) 2019/1326 II pielikumu groza saskaņā ar šā lēmuma II pielikumu.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2022. gada 9. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/30/ES (2014. gada 26. februāris) par dalībvalstu tiesību aktu saskaņošanu attiecībā uz elektromagnētisko savietojamību (OV L 96, 29.3.2014., 79. lpp.).
         
            (3)  Komisijas Īstenošanas lēmums C(2016) 7641 (2016. gada 30. novembris) par standartizācijas prasījumu Eiropas Standartizācijas komitejai, Eiropas Elektrotehnikas standartizācijas komitejai un Eiropas Telesakaru standartu institūtam attiecībā uz saskaņotajiem standartiem, īstenojot Eiropas Parlamenta un Padomes 2014. gada 26. februāra Direktīvu 2014/30/ES par dalībvalstu tiesību aktu saskaņošanu attiecībā uz elektromagnētisko savietojamību.
         
            (4)  Komisijas paziņojums saistībā ar to, kā tiek īstenota Eiropas Parlamenta un Padomes Direktīva 2014/30/ES par dalībvalstu tiesību aktu saskaņošanu attiecībā uz elektromagnētisko savietojamību (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 246, 13.7.2018., 1. lpp.).
         
            (5)  Komisijas Īstenošanas lēmums (ES) 2019/1326 (2019. gada 5. augusts) par elektromagnētiskās savietojamības saskaņotajiem standartiem, kas izstrādāti Eiropas Parlamenta un Padomes Direktīvas 2014/30/ES īstenošanas vajadzībām (OV L 206, 6.8.2019., 27. lpp.).
      
      
         
            I PIELIKUMS
            I pielikumā pievieno šādu ierakstu:
            
               
                           Nr.
                        
                        
                           Atsauce uz standartu
                        
                     
                           “21.
                        
                        
                           EN IEC 60947-3:2021
                           Zemsprieguma komutācijas un vadības ierīces. 3. daļa: Slēdži, atdalītāji, slodzes atdalītāji un drošinātājslēdži”
                        
                     
         
      
      
         
            II PIELIKUMS
            II pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “18.
                        
                        
                           EN IEC 60947-3:2009
                           Zemsprieguma komutācijas un vadības ierīces. 3. daļa: Slēdži, atdalītāji, slodzes atdalītāji un drošinātājslēdži
                           EN IEC 60947-3:2009/A1:2012
                        
                        
                           2023. gada 10. decembris
                        
                     
                           19.
                        
                        
                           EN 301 489 -34 V1.4.1
                           Elektromagnētiskā savietojamība un radiofrekvenču spektra jautājumi (ERM). Elektromagnētiskās savietojamības (EMC) standarts radioiekārtām un pakalpojumiem. 34. daļa: Īpaši nosacījumi mobilo tālruņu ārējai elektrobarošanai (EPS)
                        
                        
                           2023. gada 10. decembris”